# TERMI I REFERENCËS (TOR) - FURNIZIM ME MATERIAL NDËRTIMOR

Nënshkrimi

Aprovuar nga drejtori ekzekutiv

Numi i references : HO-01/2023

Kompanitë që merren me furnizim me material

ndërtimor.

Emri i thirrjes

**Informacion i përgjithshëm:**

OJQ “Zëri i Romëve, Ashkalinjëve dhe Egjiptianëve” (Voiceof Roma, AshkaliandEgyptians) me selinë e saj aktuale në Prishtinë, është një organizatë jofitimprurëse që ka për qëllim përmirësimin e kushteve të jetesës së komuniteteve Rom, Ashkali dhe Egjiptian si dhe mbështetjen e vazhdueshme drejt integrimit të tyre në shoqërinë Kosovare përmes avokimit për të drejtat e tyre, përmirësimit të kushteve të banimit, hapjen e vendeve të reja të punës, organizimin e trajnimeve të ndryshme etj.

# Kontesti i ndërhyrjes:

Objektivi i përgjithshëm për projektin e Drejtësisë Sociale eshte“Një shoqërie multietnike dhe multikulturore në Kosovë, ku romët, ashkalitë dhe egjiptianët trajtohen si të barabartë nga shteti dhe shoqëria, kane qasje në të njëjtat mundësi dhe sherbime si të gjithë të tjerët, dhe dijnë të drejtat dhe përgjegjësitë e tyre dhe janë të autorizuar t'i ushtrojnë ato të drejta”.

Vizioni i ketij projekti është një Kosovë ku burrat dhe gratë romë, ashkali dhe egjiptianë kanë një vend pune të denjitetshem si në sektorin publik ashtu edhe në atë privat, duke punuar me dinjitet për të siguruar te ardhura per familjet e tyre, kanë qasje dhe përdorin infrastrukturën publike cilësore dhe ku shërbimet janë të disponueshme dhe të casshme në nivel lokal; një Kosovë ku si rezultatet shëndetësore ashtu edhe jetëgjatësia e pjesetareve te komuniteteve janë duke u përmirësuar dhe një Kosovë ku gratë rome, ashkali dhe egjiptiane janë më pak të shtypura dhe të nën-përfaqësuara në arsim dhe punësim dhe në sferat e tjera të jetës janë më të fuqizuara.

# Arsyetimi i thirrjes:

Programi i banimit i cili eshte duke u implementuar nga organizata Zëri i Romëve, Ashkalinjve dhe Egjiptianëve ne bashkëpunim me Komunën e Fushë Kosovës, ka për synim të punojë në riorganizimin e lagjeve 028 dhe 029, duke i bashkuar parcelat dhe transformuar ato në lagje urbane

me standarde banimi me ndërtime të ulta, të mesme dhe të larta. Në këto objekte do të mund të sistemohen familjet aktuale dhe do të sigurohen hapësirat e gjelbërta, rekreative, kënde për lojëra të fëmijëve, qe të gjitha këto në harmoni me planet urbane e zhvillimore komunale dhe në harmoni me legjislacionin në fuqi. Synimi i programit është që në fushën e banimit të mundohet të sjellë koncepte inovatore për strehim të përballueshëm-zgjidhje ndërtimi, hartimin e politikave për banim, pilotimin e transformimit dhe promovimin në nivelin qendror dhe lokal. Nëpërmjet avokimit, programi i banimit do të mundohet të ndikojë në lehtësimin e procedurave lokale për regjsitrimin e pronave individuale dhe formalizimin e vendbanimeve joformale përfshirë planifikimin kadastral.

Projekti zbatohet në një partneritet të përbashkët midis Zëri i Romëve, Ashkalinjve dhe Egjiptianëve, Kosovë, HEKS / EPER (Ndihma e Kishës Zvicerane) dhe TdH (Fondacioni Terre des hommes).

# Objektivat specifike:

Ndërtimi i objektit banesor me etazhitet P+3, me sipërfaqe 600-800m2 në Fushë Kosovë, lagjen 029 i bazuar në projektin ideor të hartuar nga organizata “Voice of Roma, Ashkali and Egyptians” në bashkëpunim të ngushtë me SKAT (Sëiss Resouse Centre and Consultancies for Development). Në këtë objekt banesor, parashihen të akomodohen familjet aktuale dhe jo vetëm, dhe të sigurohen hapësira të gjelbra sipas standardeve të përcaktuara. Synimi i programit është të përpiqet të sjellë konceptin inovativ për strehim të përballueshëm në fushën e zgjidhjeve të njësive banesore/ pilotimit të ndërtesës e cila është pjesë e transformimit të vendbanimit.

# Burimet/rolet dhe përgjegjësitë kryesore

**Ofertuesi** duhet të ofrojë cmimet për materialet e kërkuara ndërtimore sipas cmimeve aktuale të tregut duke përfshirë edhe transportin e tyre deri në punishte (Fushë Kosovë).

# Ofertuesi do të jetë përgjegjës:

* + - Operatori Ekonomik do të jetë përgjegjës për furnizim me material ndërtimor sipas Loteve 1A-Materiali Ndërtimor, 1B-Betoni, 1C-Armatura, të paraqituara të bashkëngjitur me këtë dokument.
    - Operatori Ekonomik duhet të posedojë mjete, stabilimentet dhe pajisjet teknike që janë të domosdoshme për realizimin e projektit. Pajisjet dhe mekanizimi i obligueshëm sipas tabelës në Shtojcën 2.

# Dokumentacioni i kërkuar për aplikim:

* Një vërtetim i nënshkruar nga administrata tatimore e vendit të themelimit të operatorit ekonomik, se operatori ekonomik në fjalë nuk është me vonesë për pagimin e tatimeve së paku deri në tre mujorin e fundit të vitit para dorëzimit të tenderit (vetëm për OE fitues).
* Dëshmitë lidhur me kërkesat e pranueshmërisë, do të kërkohen nga tenderuesi i cili do të konsiderohet si furnizues potencial me material ndërtimor. Këto dokumente duhet të dorëzohen nga tenderuesi para dhënies së kontratës. Në rast të dështimit të dorëzimit të këtij dokumenti, tenderi në fjalë do të refuzohet.
* Çertifikata e regjistrimit të biznesit e lëshuar nga MTI, ose regjistrimin e biznesit nga vendi i themelimit të ofertuesit (në qoftë se kompania ofertuese lideri është e regjistruar jashtë Kosovës, duhet të ketë të regjistruar përfaqësinë në Kosovë);
* Çertifikata e regjistrimit të TVSH-së (për Kompanitë Kosovare);
* Çertifikata e regjistrimit të numrit fiskal (për Kompanitë Kosovare).
* Qarkullimi i përgjithshëm financiar minimum për 3 (tri) vitet e shkuara të jetë mbi 100,000.00 euro;
* Deklaratat Tatimore Vjetore të Tatimit në të Ardhura të dorëzuara në Administratën Tatimore të Kosovës, duhet dorëzuar në kopje për 3 (tri) vitet e shkuara;
* Kontrata të përfunduara të furnizimeve të ngjashme (furnizim me material ndërtimor) minimum për 3 (tri) vitet e shkuara;
* Lista e kontratave të ngjashme (furnizim me material ndërtimor) për 3 (tri) vitet e shkuara, të mos jetë më e vogël se 100,000.00 euro e cila ndërlidhet me periudhën që i paraprinë datës së publikimit të njoftimit për kontratë të realizuara, të nënshkruar dhe të vulosura, kontratat të përcjellura me procesverbaline pranimit teknik (duhet treguar vleren, vendin dhe kohën sipas Shtojës 1 të bashkëngjitur me këtë ToR) si dhe referencën e kryerjës së punëve;
* Certifikatat:

1. Çertifikatë ose recetë e cilësisë për betonin e gatshëm MB 16-20.25-30.30-37
2. Atest/Armatur e brinjëzuar nga celiku Ø 14 400/500
3. Atest/Armatur e brinjëzuar nga celiku Ø 8 400/500
4. Atest/Rrjeta e brinjëzuar nga celiku 15x15cm Ø 8 400/500 (Atestet ose certifikatat nga prodhuesi i armatures duhet të sjellen para nënshkrimit të kontratës);

* OE duhet të ketë bazën për prodhimin e betonit ose marrëveshje me një kompani për prodhim të betonit. Dëshmi licenca ose marrëveshja me një kompani për prodhimin e betonit, marrëveshja të jetë origjinale;
* Lista e pajisjeve sipas Shtojës 2 duhet të jetë e nënshkruar dhe vulosur nga OE. Dëshmi mbi pronësinë (apo të marrjes me qira) të mjeteve, deklaratat unike doganore ose librezat eqarkullimit;

# Kushtet për aplikim:

Oferta duhet të ketë të përfshirë çmimet pa TVSH, bazuar në ligjin në fuqi të Republikës së Kosovës, me vendimin e Ministrisë së Financave, Neni 33, paragrafi 3.1 të ligjit nr. 05 / l-037 për TVSH , çdo OJQ – Organizatë Jo Qeveritare, në Kosovë është e liruar nga tatimi mbi vlerën e shtuar.

# Kushte të përgjithshme:

* + Organizata Zëri i Romëve, Ashkalive dhe Egjiptianëve e mbanë të drejtën e vlersimit të dokumentacionit të dorzuar, duke analizuar edhe ofertat financiare të të gjitha kompanive që marrin pjesë në konkurim, derisa të merret vendimi përfundimtar.
  + Organizata Zëri i Romëve, Ashkalive dhe Egjiptianëve e mbështetë vendimin e vetë në ofertën që i posedon përparësitë më të larta ekonomike siç mund të jetë shërbimi cilësor, çmimi më i ulët ose më i përafërt me çmimin e tregut**.**
  + Organizata Zëri i Romëve, Ashkalive dhe Egjiptianëve ka të drejtën të refuzojë të gjitha ofertat e pranuara nëse ato nuk i plotësojnë kriteret;
  + Ndërhyrja në këtë proces nuk është e lejuar dhe do të rezultojë në diskualifikimin e ofertës;
  + Vendimi final, nuk do të bëhet përderisa nuk kompletohen të gjitha procedurat interne të organizatës.
  + Oferta do të vlerësohet nga Komisioni i Prokurimit të Organizatës Zëri i Romëve, Ashkalive dhe Egjiptianëve në momentin e mbylljes së procesit. Gjithashtu, njoftimi do të bëhet brenda afatave te caktuara interne pas marrjes së vendimit nga Komisioni Vlerësues i Prokurimit të organizatës;

# Mënyra e aplikimit:

**Dokumentacionet e kërkuara në thirrje si dhe oferta financiare duhet të dërgohet përmes zarfit të mbyllur në Organizatën Voice of Roma, Ashkali and Egyptians që gjendet në rrugën “Ali Pashë Tepelena”, Aktash, 10000, Prishtinë, Kosovë. Afati i fundit për aplikim është me datë: 30.06.2023. Çdo ofertë që dërgohet pas afatit të përcaktuar më lartë, nuk do të merret parasysh.**

|  |  |
| --- | --- |
| **Nr. i referencës dhe loti** |  |
| **Emri i kompanisë** |  |
| **Nr. Fiskal** |  |
| **Adresa** |  |
| **Emri i personit përgjegjës nga kompania** |  |
| **Data e ofertimit** |  |
| **Kontakti (tel)** |  |
| **Emali** |  |
| **Nënshkrimi** |  |

v.v